Diari Oficial de la Generalitat Valenciana


Sumari del DOGV 3753, del 19-05-2000 (2000/3976)

DECRET 63/2000, de 9 de maig, del Govern Valencià, pel qual es deroga el Decret 97/1995, de 16 de maig, pel qual es creà el Centre de Serveis per a la Gestió de l'Aigua.
-------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2000/05/09/63/dof/vci/html**

### Dades del document

Número de DOGV
:   3753

Data del DOGV
:   19-05-2000

Secció del DOGV
:   I. DISPOSICIONS GENERALS

Número del document
:   2000/3976


Data del document
:   09-05-2000

Organisme emissor
:   Conselleria de Medi Ambient

Tipus de document
:   Decret

Anàlisi jurídica

 Descriptors 

:   * administració regional
    * gestió de l'aigua
    * cessament d'activitat
    * legislació
    * reglament intern

DECRET 63/2000, de 9 de maig, del Govern Valencià, pel qual es deroga el Decret 97/1995, de 16 de maig, pel qual es creà el Centre de Serveis per a la Gestió de l'Aigua. [2000/M3976]
  
El Centre de Serveis per a la Gestió de l'Aigua (en endavant, CESGA), es va crear, mitjançant el Decret 97/1995, de 16 de maig, del Govern Valencià, com a òrgan desconcentrat, sense personalitat jurídica, adscrit a la Conselleria de Medi Ambient i dependent de la Direcció General de Qualitat Ambiental. El seu objecte fonamental ha sigut la formació a operaris i especialistes en l'àrea del tractament i gestió de les aigües, per a crear amb això una base humana competent i corresponsabilitzada amb la conservació del medi aquàtic.
  
Pel Decret 90/1999, de 30 de juliol, del Govern Valencià, s'aprova el Reglament Orgànic i Funcional de la Conselleria de Medi Ambient, que en l'article 10 atribueix a la Direcció General d'Educació i Qualitat Ambiental la competència en la promoció i coordinació dels plans i programes de formació mediambiental.
  
L'esmentat decret es desplega per l'Ordre de 13 de març de 2000, de la Conselleria de Medi Ambient, que estructura l'esmentada direcció general en l'Àrea d'Educació Ambiental i en l'Àrea de Qualitat Ambiental. A la primera d'aquestes se li adscriu el Servei de Formació Ambiental, al qual compet la planificació i desenvolupament de programes, cursos i activitats formatives en matèria d'educació ambiental, així com la prospecció de les necessitats en aquesta matèria en els diferents col·lectius. Aquesta mateixa ordre, i dependent del Gabinet Tècnic, crea un Servei d'Informació i Documentació, al qual corresponen, entre altres funcions, la gestió d'un servei documental de caràcter integrat i el desenvolupament i gestió del Sistema d'Informació Ambiental de la Comunitat Valenciana.
  
Per tot això, atés que les funcions assignades pel Decret 97/1995 al CESGA han sigut assumides plenament pel nou organigrama de la Conselleria de Medi Ambient, es fa necessari derogar l'esmentada disposició de caràcter general amb la finalitat d'actuar de conformitat amb els principis administratius d'eficàcia, eficiència i servei als ciutadans.
  
En virtut d'això, a proposta del conseller de Medi Ambient i després de la deliberació del Govern Valencià, en la reunió del dia 9 de maig de 2000,
  
DECRETE
  
Article únic
  
Derogar el Decret 97/1995, de 16 de maig, del Govern Valencià, pel qual es crea el Centre de Serveis per a la Gestió de l'Aigua (DOGV 2.517, de 29 de maig de 1995).
  
Disposició transitòria
  
Queden adscrits els mitjans materials i personals del Centre de Serveis per a la Gestió de l'Aigua a la Direcció General d'Educació i Qualitat Ambiental, de la Conselleria de Medi Ambient.
  
Disposició final
  
El present decret entrarà en vigor el dia que es publique en el Diari Oficial de la Generalitat Valenciana.
  
València, 9 de maig de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Medi Ambient,


Còpia Permalink ELI